《次临封八景韵 其五 西山晴雪》
明代·蒙尧佐

五岭地炎蚤解冰，西山积雪看消零。几多柳眼悬珠泪，无数花纹点画屏。

瓦屋渐镕檐溜白，琼瑶才散山容青。杜门正学袁生卧，泛艇谁来访草亭。

作者简介：蒙尧佐，字宏勋。封川（今广东封开县）人。明神宗万历四十七年（一六一九）贡生。事见明方尚祖纂修、清胡璿续修康熙《封川县志》卷一七。